alexandrainst/scandi-wiki huggingface dataset:
Vesterhaug stasjon

Vesterhaug stasjon var en jernbanestasjon på Solørbanen i Elverum kommune. Stasjonen ble åpnet da Solørbanen stod ferdig i 1910. I 1920 eller før ble stasjonen nedgradert til stoppested og i 1957 til holdeplass. Denne mistet persontrafikken i 1986 og ble endelig nedlagt i 1990.

Stasjonsbygningen som en gang stod her, var tegnet av Harald Kaas, men ble revet i 1969.

Referanser

Kilder

Eksterne lenker 

Jernbanestasjoner på Solørbanen
Jernbanestasjoner i Hedmark
Elverums historie
Jernbanestasjoner åpnet i 1910
Jernbanestasjoner nedlagt i 1990
Nedlagte jernbanestasjoner i Norge
1910 i Norge
Harald Kaas
Jernbanebyggverk i Elverum
Semmenelva

Semmenelva (offisielt navn) eller Kvennelva (gammelt lokalnavn) er ei lita elv som dannes ved utløpet av Nordre Semmentjern (193 moh.), på vestsiden i Ytre Ådal. Elva får tilsig fra flere bekker i området, samt via en kort kanal fra Søndre Semmentjern (193,5 moh.). Den renner ut i Ådalselva (Begnavassdraget) like sør for Skollerudelva.

Se også 
 Semmen

Referanser 

Ådals geografi
Begnavassdraget
Elver i Ringerike
Xasan Sheekh Maxamuud

Xasan Sheekh Maxamuud (arabisk: , utenfor Somalia også kjent som Hassan Sheikh Mohamud; født 29. november 1955 i Jalalaqsi) er en somalisk politiker for Fred- og utviklingspartiet som etter han ble valgt 10. september 2012 har tjent som landets president. Maxamuud er en forkjemper for sivile og politiske rettigheter, og var tidligere universitetsprofessor og -dekanus. Han er også sitt partis grunnlegger og formann. I april 2013 kom han med på Times liste over verdens ett hundre mest innflytelsesrike personer, og hans forsøk på å fremme nasjonal gjenforening, tiltak mot korrupsjon og sosialøkonomiske og sikkerhetsreformer i Somalia ble nevnt som grunner til at han ble tatt med. Den 15. mai 2022 ble Hassan Cheikh Mohamoud valgt til Somalias president i en maratonpresidentavstemning.

Referanser

Eksterne lenker 
 

Somaliske presidenter
Haslemo stasjon

Haslemo var en stasjon på Solørbanen i Åsnes kommune i Innlandet. Den åpnet som stoppested 4. desember 1910 samtidig med strekningen Flisa–Elverum og ble oppgradert til stasjon i 1949, for så å bli nedgradert til stoppested igjen i 1957 og til holdeplass i 1967. Denne mistet persontrafikken i 1986 og ble nedlagt i 1990.

Haslemo hadde i sin tid en stasjonsbygning for tredjeklasses mellomstasjon som ble tegnet av Harald Kaas. Den ble revet i 1985, og det er i dag heller ikke plattformrester på stedet, som ligger litt nordvest for en planovergang.

Forvirrende nok er det Hasle holdeplass som i sin tid lå omtrent vis-à-vis Haslemoen leir (senere transittmottak), mens Haslemo stasjon var litt lenger sør, i Åsnes kommune.

Referanser

Kilder

Eksterne lenker 

Jernbanestasjoner på Solørbanen
Jernbanestasjoner åpnet i 1930
Jernbanestasjoner nedlagt i 1990
Nedlagte jernbanestasjoner i Norge
1930 i Norge
Byggverk i Åsnes
Samferdsel i Åsnes
Åsnes' historie
Kulturbadet i Sandnessjøen

Kulturbadet i Sandnessjøen, også kalt Sandnessjøen bad- og kulturhus, er et bygg i Sandnessjøen i Alstahaug kommune som huser svømmehall, kino, bibliotek, storsal for teater/konserter, samt møte- og øvingsrom. Kulturbadet åpnet 10. oktober 2015. I 2016 ble hele anlegget med utomhus ferdigstilt, og ferdigattest gitt året etter.

Oppføring  

Bygget ble vedtatt oppført under et kommunestyremøte 19. desember 2012 med 22 mot 5 stemmer. Kostnadene ble kalkulert til 271 millioner kroner. Navnet Kulturbadet ble valgt fordi det gjenspeilet aktiviteten som bygget skulle romme, og kunne gi assosiasjoner til at besøkende kunne bade i kultur.

Arkitektkonkurranse 
Alstahaug kommune utlyste sommeren 2010 en plan- og designkonkurranse for arkitekter om utformingen av nytt bad og kulturhus for Sandnessjøen. En jury oppnevnt av oppdragsgiver kåret høsten 2010 utkastet «Himmelblå» og L2 Arkitekter Oslo til vinner av konkurransen.

Konsept 
Anlegget er organisert i tre hoveddeler med bassengteknikk i et nedre betongvolum, vestibyle, bibliotek, galleri og svømmehall i en åpen del med glassfasade og saler med øverom og kontorer i en øvre del med fasettert aluminiumsfasade. Alle hovedfunksjoner har direkte kontakt til vestibylen som går over to etasjer og er anleggets møteplass.  Det horisontale og moderne formspråket skaper et egenartet bygg i Sandnessjøen.

Entrepriseoppdraget
Kommunen utlyste anbudskonkurranse om hovedentreprisen, og mottok anbud fra Rødsand Bygg på Averøy, GL Bygg på Overhalla og Bolt Construction AS. Det ble til slutt GL Bygg som vant anbudsrunden med et bud på 118 millioner kroner. Brødrene Dahl AS ble valgt til å gjøre VVS-arbeidet i det nye bygget, Sinus AS fikk kontrakt på elektrikerarbeidet, Alsten Maskinstasjon AS fikk underentreprisen på gravearbeidet og øvrig grunnarbeid og firmaet AL Høyer fikk i oppdrag å lede byggearbeidet.

Hendelser under bygging
Om morgen onsdag 2. april 2014 veltet en kran på byggeplassen og skadet tre biler. En av de ansatte i GL Bygg fikk en mindre skade under hendelsen da vedkommende hoppet ned fra konstruksjonen, og pådro seg en vridning i ankelen.

Referanser

Sandnessjøen
Svømmehaller i Norge
Folkebiblioteker i Norge
Byggverk fullført i 2015
Byggverk i Alstahaug
Sport i Alstahaug
Kultur i Alstahaug
Eva Kristin Fjørtoft

Eva Kristin Fjørtoft (født 6. mars 1954) er en norsk lokalpolitiker. Hun representerer Venstre og er fra høsten 2011 varaordfører i Sandøy kommune. Hun har vært medlem av kommunestyret fra 1999 til 2005 og igjen fra 2009.

Fjørtoft er adjunkt.

Kilder 

 Informasjon på Sandøy kommunes nettsted ; besøkt 29. mai 2013.

Lokalpolitikere i Sandøy
Venstre-politikere i Møre og Romsdal
Fødsler i 1954
Sigmund Alfred Anderssen

Sigmund Alfred Anderssen (født 26. september 1961) er seksjonsleder ved Seksjon for idrettsmedisinske fag ved Norges idrettshøgskole (NIH). Han tok sin doktorgrad ved NIH i 1996. Den hadde tittelen: «The Oslo Diet and Exercise Study. Effect of diet and exercise upon risk factors for cardiovascular disease. A one year randomized controlled study». Han er spesialist på fysisk aktivitet og helse, hjerte- og karsykdom, diabetes, overvekt.

Eksterne lenker  

 Hjemmeside på www.nih.no

Norske professorer i idrettsfag
Professorer ved Norges idrettshøgskole
Fødsler i 1961
Kari Bø

Kari Bø (født 5. juli 1955) er rektor og professor ved Norges idrettshøgskole (NIH). Bø ble valgt til rektor for fire år ved NIH i april 2013, med tiltredelse 1. august 2013.

Kari Bø en av verdens ledende eksperter på forskning innen bekkenbunnproblematikk og -trening og holder hyppig foredrag over hele verden. Hun har stått bak en lang rekke vitenskapelige publikasjoner om bekkenbunnproblemer, behandling av inkontinens og korsryggsmerter, målingsmetoder, fitness og kvinnehelse. I tillegg har hun publisert et høyt antall allmennrettede artikler, videoer/dvd-er og bøker om bekkenbunn, fitness, graviditet og fysisk aktivitet og kvinnehelse.

Kari Bø tok mastergrad i 1984 om kroppsholdning, og doktorgrad i idrettsvitenskap om bekkenbunnstrening i 1990 ved Norges idrettshøgskole. Hun ble professor i treningsvitenskap ved NIH i 1997.

I perioden 1999-2001 var hun prorektor ved NIH under rektor Gunnar Breivik. I 1999–2007 var hun visepresident i den internasjonale kvinnehelsegruppen i World Confederation of Physical Therapy (WCPT). Hun var visepresident i Nasjonalt fagråd for fysisk aktivitet i åtte år, der hun ga direkte råd til helseministeren om fysisk aktivitet, trening og helse. I tillegg var hun visepresident i Norges fysioterapiforbunds gruppe for idrettsfysioterapi 2003–2007. Bø har også hatt flere andre internasjonale verv og posisjoner.

I 2015 ble Kari Bø tildelt Mildred Elson-prisen av WCPT for sitt fremragende bidrag til den internasjonale fysioterapiforskningen. I oktober 2014 ble en av Bøs studier kåret til en av verdens 15 mest innflytelsesrike vitenskapelige artikler innenfor fysioterapi.

Kari Bø ble i 2015 utnevnt til medlem av den medisinske komitéen i den forskningspolitiske organisasjonen Science Europe. Bø har tidligere sittet i programstyret for klinisk forskning i Norges forskningsråd i tre år og vært leder av Komite for forskningsutdanning ved NIH.

I tillegg til full stilling på NIH har Kari Bø en 20 prosent stilling som prosjektleder på Akershus universitetssykehus, Avdeling for gynekologi, og er styremedlem i det tverrfaglige Bekkensenteret på samme sykehus.

Kari Bø har hatt idrettskarrierer innenfor dans og rytmisk gymnastikk, og har blant annet vært nordisk mester for lag i rytmisk gymnastikk. Sammen med Eva-Lill Kamphaug etablerte hun Gymnastikk i tiden, en treningsform hun fortsatt underviser i på sitt hjemsted.

Referanser

Eksterne lenker  

 Hjemmeside på www.nih.no

Norske professorer i idrettsfag
Professorer ved Norges idrettshøgskole
Fødsler i 1955
Elin Kolle

Elin Kolle (født 1. november 1977) er førsteamanuensis og prorektor ved Norges idrettshøgskole (NIH). Hun tok sin doktorgrad ved NIH i 2009. Avhandlingen hadde tittelen «Physical activity patterns, aerobic fitness and body composition in Norwegian children and adolescents : The Physical Activity among Norwegian Children Study». Hennes fagområder er fysisk aktivitet og helse, barn og unge, måling av fysisk aktivitet og epidemiologi.

Eksterne lenker  

 Hjemmeside på www.nih.no

Personer tilknyttet Norges idrettshøgskole
Fødsler i 1977
Tron Krosshaug

Tron Krosshaug (født 26. mars 1973) er professor ved Norges idrettshøgskole (NIH), Institutt for idrettsmedisinske fag. Han har mellomfag i idrett, samt grunnfag i matematikk fra Telemark distriktshøgskole. Han fullførte sin Cand. Mag. med mellomfag i bevegelsesanalyse/biomekanikk ved NIH, og tok hovedfag i idrett sommeren 2000. Tron startet deretter å jobbe ved Senter for idrettsskadeforskning på NIH. Han tok sin doktorgrad i 2006, med avhandlingen: «Knee injuries in World Cup skiing». 

Hans fagområder er bevegelsesanalyse og biomekanikk, videoanalyse, skademekanismer, korsbånd, styrketrening, hamstrings, håndball, fotball, basketball og alpint.

Eksterne lenker 

 Hjemmeside på www.nih.no

Personer tilknyttet Norges idrettshøgskole
Fødsler i 1973
Grethe Myklebust

Grethe Myklebust (født 8. juni 1958) er professor ved Norges idrettshøgskole (NIH), Institutt for idrettsmedisinske fag. Hun tok sin doktorgrad ved NIH i 2003, tittelen på avhandlingen var «Anterior Cruciate Ligament Injuries in Team Handball – from Injury to Prevention». Hennes fagfelt er idrettsskader - forekomst, skademekanismer, konsekvenser av skader og forebygging.

Eksterne lenker  

 Hjemmeside på www.nih.no

Personer tilknyttet Norges idrettshøgskole
Fødsler i 1958
May Arna Risberg

May Arna Risberg (født 17. mai 1962) er professor ved Norges idrettshøgskole (NIH), Seksjon for idrettsmedisinske fag. Hun tok sin doktorgrad i 1999 ved det medisinske fakultet, Universitetet i Oslo. Hennes fagfelt er idrettsskader, idrettsmedisin, muskel-skjelett lidelser, rehabilitering, ACL, kne- og hofteartrose

Eksterne lenker 

 Hjemmeside på www.nih.no

Norske medisinprofessorer
Professorer ved Norges idrettshøgskole
Fødsler i 1962
Trine Stensrud

Trine Stensrud (født 9. januar 1960) er professor ved Norges idrettshøgskole, Institutt for idrettsmedisinske fag. Hun tok sin doktorgrad ved NIH i 2008. Avhandlingen hadde tittelen «Asthma and exercise : climatic effects upon exersice-induced bronchoconstriction and exercise capacity in asthmatic subjects». Hennes fagfelt er lungefysiologi, astma og trening.

Eksterne lenker  

 Hjemmeside på www.nih.no

Personer tilknyttet Norges idrettshøgskole
Fødsler i 1960
Eivind Åsrum Skille

Eivind Åsrum Skille (født 31. desember 1971) er professor ved Norges idrettshøgskole (NIH), Seksjon for kultur og samfunn. Han tok sin doktorgrad i 2005 ved NIH. Avhandlingen hadde tittelen «Sport, policy and adolescent sport – the Sports City Program (Storbyprosjektet)». Hans fagområde er sports management.

Eksterne lenker 

 Hjemmeside på www.nih.no

Norske professorer i idrettsfag
Professorer ved Norges idrettshøgskole
Fødsler i 1971
Øystein Karlsen

Øystein Karlsen er en norsk manusforfatter og regissør, kjent blant annet for å laget TV-seriene Dag og Exit.

Karlsen startet karrièren sin som snekker, før han begynte å arbeide i nærradio i hjembyen Halden. Derifra gikk han over til jobb i NRK Østfold og videre over i NRK P3 ved kanalens oppstart i 1993. Han jobbet der blant annet i radioprogrammene XL og Herreavdelingen. Etter hvert tok han over ledelsen av markedsavdelingen for NRK Radio.

Som markedssjef startet Karlsen regikarrieren ved å regissere kanalenes TV-reklamer, noe som igjen gav ham oppdrag som reklameregissør parallelt med arbeidet for NRK. Etter å ha sluttet i markedsavdelingen startet han et flerårige samarbeid med Kristopher Schau. Sammen med Morten Ståle Nilsen laget de den mørke radioserien Et Norge i krig i 2004. Programmet ble kansellert av daværende kringkastingssjef John Bernander, som mente at programmet var for mørkt. De tre laget deretter dokumentar-serien De syv dødssyndene som gikk på TV 2 i 2007 og ble kåret til beste nyskapning under Gullruten 2008.  

I perioden 2010 til 2015 laget han sammen med Schau TV 2-serien Dag. For manuset til serien vant de to Gullruten i klassen beste manus drama under Gullruten 2012 og 2013 og var i nominert i samme klasse i 2011 og 2016. I tillegg ble Karlsen nominert i klassen beste regi dramaproduksjon under Gullruten 2011 og 2012. I 2011 ble serien den første norske TV-serien som solgte rettighetene for å lage en amerikansk versjon da Fox TV kjøpte rettighetene til en amerikansk utgave av seriene. TV-Serien har så langt, i tillegg til USA, solgt re-makerettigheter til HBO Øst-Europa og HBO Latin-Amerika. Originalserien er blitt sendt i Sverige, Danmark, Spania, Belgia, Nederland, Luxemburg, Portugal og Frankrike.
 
Karlsens spillefilmdebut som manusforfatter og regissør, Fuck Up, hadde premiere i mars 2012 med store deler av skuespillene fra DAG på rollelisten inkludert; Øigarden, Antonsen, Novotny, Baasmo Christiansen og Iben Hjejle. Filmen som hadde moderat besøk på kino i Norge, ble plukket opp i utlandet og valgt ut på top ten listen som beste indiefilm i 2012 av amerikanske Twitch magazine. Ved siden av at Karlsen ble valgt på top 5 directors to look out for. Dette gav filmen et festivalliv i både USA, Tyskland, Tsjekkia, Romania, Mexico og Ungarn.

I 2018 ble TV-serien En natt skrevet av Karlsen og Schau og regissert av Karlsen, vist på NRK1. Serien ble spilt inn i både norsk og engelsk utgave. For serien ble Karlsen nominert til Gullruten 2018 i klassen beste regi TV-drama.

Høsten 2019 ble første sesong av TV-serien Exit vist på NRK1. Serien ble skrevet og regissert av Karlsen. Han ble nominert til Gullruten 2020 i klassene beste regi TV-drama og beste manus TV-drama, mens serien vant to priser og var nominert til totalt åtte priser. Andre sesong av serien hadde premiere våren 2021. Karlsen ble igjen nominert i klassen beste regi, TV-drama under Gullruten 2021 mens serien vant en pris og var nominert i totalt syv klasser.

Referanser

Eksterne lenker 
 
  Presentasjon hos salomonssonagency.se

Norske regissører
Vinnere av Gullrutens fagpris
Kari Fasting

Kari Fasting (født 11. mars 1943) var professor ved Norges idrettshøgskole (NIH), Seksjon for kultur og samfunn. Hun tok sin doktorgrad i 1972 ved Universitetet i Oslo, emnet for avhandlingen var pedagogikk. Hennes fagfelt er idrettssosiologi og sosialpsykologi. Hun gikk av med pensjon i 2013.

Eksterne lenker 

 Hjemmeside på www.nih.no
 Artikkel om seminar til ære for Kari Fasting på www.nih.no

Norske professorer i idrettsfag
Professorer ved Norges idrettshøgskole
Fødsler i 1943
Marie Lous Mohr

Marie Lous Mohr (født 19. februar 1892, død 25. november 1973) var en norsk pedagog og fredsarbeider. 

Hun var leder av den norske seksjonen av Internasjonal Kvinneliga for Fred og Frihet (IKFF) perioden 1934–1947, medlem av hovedstyret i den internasjonale organisasjonen, Women's International League for Peace and Freedom i en årrekke, internasjonal visepresident fra 1946 til 1952 og internasjonal president fra 1952 til 1956. Fra 1956–1961 var hun igjen formann av norsk gruppe av IKFF, og hun var tilknyttet det norske landsstyret resten av sitt liv. Marie Lous Mohr var æresmedlem av IKFF.

Referanser

Eksterne lenker 
 

Norske pedagoger
Fanger på Grini fangeleir
Ståle Tollefsen

Ståle Tollefsen (født 19. november 1968 i Drammen) er en norsk gründer og feltskytter.

Gründer av Macro IT 
I 2001 etablerte han selskapet Macro IT Tollefsen som skulle levere IT- og datatjenester. I 2005 ble selskapet gjort om til et aksjeselskap der det nå er flere ansatte, og Tollefsen fungerer som daglig leder i selskapet.

Idrettslige prestasjoner 
Tollfsen ble norgesmester i feltskyting med pistol i klassen revolver felt på Ørlandet i 2006. I samme mesterskap tok han sølv i klassen fin felt. Han representerer Oslo feltskyttere, og satt i styret for skytterlaget fra 1990 til 2010.

Referanser

Eksterne lenker 
 Macro IT AS
 Oslo feltskyttere

Norske gründere
Norske skyttere
Personer fra Drammen kommune
Fødsler i 1968
Benedikte Grøtvedt

Benedikte Grøtvedt (født 11. juni 1980) er en norsk profesjonell golfspiller som spiller på Ladies European Tour (LET) og Symetra Tour i USA.
  
Hun har spilt på den amerikanske golftouren Symetra Tour, på nivået under LPGA-touren, siden 2008. Hennes beste plassering der er to delte ellevteplasser, i 2009 og 2011.

Våren 2013 fikk hun spillerett på LET etter å ha kvalifisert seg gjennom tourens kvalifiseringsskolen. Sesongen 2013 blir hennes første sesong på LET. Hun startet å spille golf i en alder av 21 år.

Eksterne lenker 
 Profil på ladieseuropeantour.com
 Profil på symetratour.com

Norske golfspillere
Fødsler i 1980
Magne Hoem

Magne Hoem (født 30. mai 1953 i Fræna) er en norsk teolog, prest og tidligere lokalpolitiker.

Hoem er utdannet cand.theol. fra Menighetsfakultetet (1982) og senere ordinert til prest av Oslo biskop (2002). Han var senior sjømannsprest ved Sjømannskirken i København, Kong Haakons kirke, fra sommeren 2007 til 2015. Fra høsten 2015 fram til oppnådd pensjonsalder (2018) var han  sokneprest i Kvernes og Kornstad sokn i Averøy kommune.  

I tiden før Hoem begynte som prest, var han svært aktiv i lokalpolitikken i Oslo bl.a som vararepresentant i Oslo bystyre og nestleder i bydelsutvalget i Gamle Oslo 1991 -1994). Våren 1993 var han gruppesekretær i Oslo bystyre for Arne Haukvik (Sp), og samme år ble han engasjert som politisk rådgiver (informasjonsleder) i Senterpartiets stortingsgruppe, en jobb han hadde frem til 1997. I samme periode figurerte han ofte i media med lokalpolitiske saker, aviskronikker og radiokåseri.

Hoem var i yngre dager svært aktiv i Kristent Fredslag. Han virket på 1970-tallet sammen med bl.a. høyesterettsdommer Trygve Leivestad for nordmenns kjennskap til den latinamerikanske menneskerettighetsorganisasjonen Servicio Paz y Justitia. Lederen Adolfo Perez Esquivel mottok Nobels fredspris i Oslo (1979). Sammen med Jon Grepstad og Rolf Thue tok Magne Hoem samme høst (1979) initiativ til aksjonen Nei til atomvåpen.  Underskriftskampanjen som dannet grunnlaget for «Nei til atomvåpen» utløste på kort tid en folkebevegelse mot USAs planer om å plassere ut nye atomvåpen i Vest-Europa og var samtidig en protest mot Sovjetunionens utplassering av nye SS-20 raketter.

Hoem er stor tilhenger av nynorsk.

Referanser

Eksterne lenker 
 Kristelig Dagblad om Hoems bibelkunnskap
 Ragnhild Hoems masteroppgave

Norske lutherske prester
Sp-politikere i Oslo
Personer fra Fræna kommune
Fødsler i 1953
Lucinda Riley

Lucinda Riley (født Lucinda Edmonds; 1966 i Lisburn i Nord-Irland, død 11. juni 2021) var en britisk forfatter som skrev historiske romaner.

Riley var født og oppvokst i Nord-Irland, men reiste mye sammen med sin far i Det fjerne østen. Som voksen bodde hun en periode i Thailand, og hentet inspirasjon til bøkene sine herfra. I slutten av tenårene flyttet hun til London for å bli skuespiller. Hun skrev sin første bok da hun var 22 år, som handlet om hennes egne erfaringer som skuespiller. Da hun fikk sitt første barn, sluttet hun å skrive, men begynte igjen ti år senere.

Riley bodde i Frankrike og Norfolk sammen med sin mann og fire barn. Hun døde av kreft i juni 2021.

Bibliografi

Utgitt som Lucinda Riley 
 Orkideens hemmelighet, 2010 Hothouse flower
 Jenta på klippen, 2011 The girl on the cliff
 Lavendelhagen, 2012 The light behind the window
 Midnattsrosen (planlagt tittel: Nattens stillhet), 2014 Midnight rose/ The still of the night
 Den italienske jenta, 2014
Engletreet, 2015
Helenas hemmelighet, 2016
Kjærlighetsbrevet, 2017
Sommerfuglrommet, 2019
Månesøsteren, 2019
En venn i mørket, 2020
Solsøsteren, 2020
Den savnede søsteren, 2021
Vil du være vennen min, 2021

Utgitt som Lucinda Edmonds 
 Lovers and players, 1993 
 Hidden beauty, 1995
 Enchanted, 1996
 Farlig engel, 1997 Not quite an angel 
 Skjebnens makt, 1997 Aria
 Losing you, 1998
 Playing with fire, 2000
 Seeing double, 2000

Serien De syv søstre 
 De syv søstre, 2015
 Stormens søster, 2015
 Skyggesøsteren, 2017
 Perlesøsteren, 2018
 Månesøsteren, 2019
 Solsøsteren, 2020
 Den savnede søsteren, 2021

Referanser

Eksterne lenker 
 
 
  Norsk nettsted for Lucinda Riley
 (no) Serien: De syv søstre

Irske forfattere
Britiske forfattere
Engelskspråklige forfattere
Personer fra Bangkok
Personer fra Lisburn
Hans Jákup Glerfoss

Hans Jákup Glerfoss (født 19. november 1937 i Mikladalur på Kalsoy) er en færøysk kunstner og forfatter.

Han mottok i 1969 M.A. Jacobsens Heiðursløn for faglitteratur.

Bibliografi 
 1966 - Til B 
 1967 - Fjallafossar
 1969 - Kvirra í reyðum og bláum

Eksterne lenker 
 Hans jákup Glerfoss (1937-) – snar.fo

Færøyske kunstnere
Færøyske forfattere
Færøyske lyrikere
Personer fra Mikladalur
Portal:Færøyene/artikler
Fødsler i 1937
Filosofiåret 1899

Filosofiåret 1899 er en oversikt over hendelser, utgivelser og personer med tilknytning til filosofi i 1899.

Hendelser

Publiseringer 
 Sigmund Freud, Drømmetydning (1899)
 Thorstein Veblen, The Theory of the Leisure Class (1899)
 Heinrich Rickert, Kulturwissenschaft und Naturwissenschaft (1899)

Filosofisk litteratur 
 Joseph Conrad, Mørkets hjerte (1899)

Fødsler 
 4. januar – Alfred Sohn-Rethel, tysk filosof, økonom og sosiolog (født 1990)
 3. mars – Jacob Klein, tyskamerikansk filosof og matematiker (død 1978)
 15. mars – Ernst Simon, tysk pedagog og jødisk religionsfilosof (død 1988)
 16. mars – Franz Josef Brecht, tysk filosofi-professor (død 1982)
 20. mars – Gunther Ipsen, østerriksk sosiolog og filosof (død 1984)
 21. mars – Antonio Corsano, italiensk filosof, høyskolelærer og historiker (død 1989)
 23. mars – Boris Aleksandrovitsj Tschagin, russisk filosof og historiker (død 1987)
 13. april – Alfred Schütz, østerriksk-amerikansk filosof (død 1959)
 8. mai – Friedrich Hayek, østerriksk-britisk sosialøkonom og politisk filosof (død 1992)
 28. august – Yehuda Chitrik, filosof, mystiker og forfatter av russiskjødisk avstamming (død 2006)
 20. september – Leo Strauss, tysk politisk filosof (død 1973)
 3. oktober – Louis Hjelmslev, dansk lingvist og filosof (død 1965)
 18. desember – Peter Wessel Zapffe, norsk filosof (død 1990) 
 23. desember – Aldo Capitini, italiensk filosof, politiker og antifascist (død 1968)

Dødsfall 
 1. mai – Friedrich Karl Christian Ludwig Büchner, tysk filosof og fysiolog (født 1824)
 11. juli – Ernesto Dalgas, dansk filosof og forfatter (født 1871)
 4. august – Carl du Prel, tysk filosof, spiritist og okkult forfatter (født 1839)
 4. oktober – Paul Janet, fransk filosof (født 1823)
 12. oktober – Oscar Baumann, østerriksk oppdager (Afrika), filosof, etnolog, geograf og kartograf (født 1864)
 Eduard Bruna, tsjekkisk filosof og professor (født 1822)
Mulualem Girma Teshale

Mulualem Girma Teshale (født 9. desember 1987) er en etiopisk svømmer som spesialiserer seg i fristil. Han representerte landet sitt i Sommer-OL 2012 i London, der han ble slått ut i de innledende rundene på 50 meter fri.

Referanser

Eksterne lenker 
 

Etiopiske svømmere
Deltakere for Etiopia under Sommer-OL 2012
Svømmere under Sommer-OL 2012
Fødsler i 1987
Personer etter føde- eller oppvekststed i Etiopia